Sabiedriskā apspriešana “Psihiskās veselības aprūpes organizēšanas uzlabošanas plāns 2023.-2025.gadam”

	Nr.p.k.
	Priekšlikums
	Institūcija
	Ņemts vērā/Nav ņemts vērā

	1. 
	Vairākas reizes minēts “veselības aprūpes un atbalsta nepieejamība” (5.lpp, 9.lpp., vairākkārtīgi VI nodaļā)- nav veidota kauzalitāte ar to, ka nepieejamību veicina neadekvātie darba apstākļi ārstiem psihiatriem (pārmērīgs pacientu skaits, nesamērīgi mazs atalgojums pret ieguldīto darbu, papildus pienākumi, birokrātiskais slogs u.c.). Pakalpojuma nepieejamībā ir jāsaista būtiski un jārisina ar ārstu darba apstākļu uzlabošanu un psihiatru skaita palielināšanu valsts sektorā.
	

RPNC
	

Ņemts vērā

	2. 
	Samazināt gultas vietu skaitu samazināšana pakāpeniski ir jāsaista arī ar sociālās sistēmas īpatnībām Latvijā salīdzinot ar citām valstīm. Latvijā ir augsts nabadzības līmenis, sociālais atbalsts (dzīvošana valsts subsidētos mājokļos, pamatvajadzību nodrošināšana) lielai iedzīvotāju grupai ir kritiski nepietiekošs, kas pasliktina psihiskās veselības aprūpes slimības iznākumus. (5.lpp)
	

RPNC
	

Ņemts vērā

	3. 
	Plāna mērķi ir noteikti ļoti labi, bet ja tie būtu prioritārā uzskaitījumā, tad 6. punkts ir jāpārceļ kā 4., jo nevar būt “kvalitāte psihiskās veselības aprūpes jomā”, ja tiek ignorētas cilvēkresursu vajadzības nozarē.
	

RPNC
	Daļēji ņemts vērā. Veselības ministrija “Psihiskās veselības aprūpes organizēšanas uzlabošanas plāna 2023.-2025.gadam” (turpmāk – Plāns) mērķus neiekļāva prioritārā uzskaitījumā. Cilvēkresursu vajadzības tiks ņemtas vērā.

	4. 
	Rakstot par stigmatizāciju (17.lpp) un minot, ka vēršanās pie ģimenes ārsta nevis pie psihiatra veicinās mazāku stigmatizāciju ir patiesībā iekšējās stigmatizācijas veicināšana nostādot vienu medicīnas nozari pret otru. Arī literatūrā daudz diskutēts par profesionālo iekšējo stigmatizāciju, kuru sekmīgi var mazināt arī dažādu medicīnas profesionāļus izglītojot par psihiskām saslimšanām un veicinot to efektīvu ārstēšanu. Labāk būtu formulēt, ka “vēršanās pie ģimenes ārsta ar psihiskās veselības traucējumiem mazinās stigmatizāciju pret psihisko veselību un šo traucējumu ārstēšanu arī pie ārsta speciālista psihiatra”. Pēc būtības ģimenes ārstam nepieciešamības gadījumā pacients ir jāizglīto / jānormalizē arī psihiatra konsultācija.
	




RPNC
	




Ņemts vērā

	5. 
	17. lpp. noteikti vajadzētu uzsvērt, ka ne tikai jāatrod jauni veidi sabiedrībā balstītos pakalpojumus, bet ir arī jāstiprina jau esošie pakalpojumi ambulatorajā sektorā.
	
RPNC
	
Ņemts vērā

	6. 
	No 18 lpp minētā, ka pie ģimenes ārstiem nav pieaugums pacientu skaitā salīdzinājumā ar to, kā izteikti pieaug pacientu skaits pie psihiatriem varētu tikt intepretējams ar veikto izglītojošo kampaņu un visādu sociālo aktivitāti, kas popularizē rūpes par psihoemocionālo veselību norādot, ka jāvēršas pie psihiskās veselības speciālistiem, kā rezultātā vienīgie “bezmaksas” un tiešās pieejamības ārsti ir psihiatri. Būtu nepieciešams izglītojošās kampaņās arī iekļaut citus palīdzības meklēšanas ceļus, t.sk. primārajā aprūpē. Labs un atbalstāms piemērs ir ka arī ģimenes ārsts var izrakstīt nosūtījumu pie psihologa un uz psihiatrisko rehabilitāciju dienas stacionārā.

	




RPNC
	Daļēji ņemts vērā. Plāns paredz sadarbības uzlabošanu starp speciālistiem, kā arī dinamiskās novērošanas uzlabošanu primārās veselības aprūpes līmenī. Īpaša uzmanība tiks pievērsta sniegto pakalpojumu kvalitātei. 


	7. 
	Piebilde 18 lpp pēdējā rindā: “ … nemedikamentozās terapijas metožu pielietošana, kas atbilst pacienta medicīniskajām indikācijām un psihiatriskās rehabilitācijas mērķiem”.

	
RPNC
	
Ņemts vērā

	8. 
	Rakstot par agrīnu intervenci šobrīd var droši papildināt (plāna rakstīšanas laikā rezultāti vēl nebija oficiāli publicēti) – rezultātus dr. atsūtīja tiks papildināts
	
RPNC
	
Ņemts vērā

	9. 
	V punktā “Kvalitāte- psihiskās veselības aprūpes jomā”, ļoti laba iniciatīva, varētu tikt skaidrāk norādīts, ka nepieciešams izveidot jaunu struktūru, kas veidos metodiskās darba vadlīnijas, īstenojot visus iepriekšminētos posmus- veikt datu analīzi, identificēt kritērijus, veidot rekomendācijas to ieviešanai un nosakot pārbaudes indikatorus. Lai neveidojas priekšstats, ka šo apjomīgo darbu varētu veikt kāds jau esošais resurss. Metodiskās vadlīnijas ir pasaulē zināma prakse, kas Latvijā vēl strukturētā veidā psihiskās veselības aprūpē nav izveidot, līdz ar to – tā ir jāattīsta praktiski no nulles.
	



RPNC
	Nav ņemts vērā, Plāns paredz divu metodisko centru izveidi, kuru kompetencē ietilps arī rekomendāciju izstrāde noteiktām pakalpojumu programmām (piemēram, ēšanas traucējumu programma, agrīnās intervences programma). Līdz ar to papildus atsevišķas jaunas struktūras izveide nav mērķtiecīga.

	10. 
	Ļoti labi, ka tika pieminēta “personālā nodarbinātība vairākas darba vietās..” analizējot faktiskos rādītājus, ne statiski nodoties datus, iespējams atklātos, ka viens psihiatrs tiek uzskaitīts vairākas reizes – piemēram, strādājot pa 0,25, 0,5, 0,5 vairākās darba vietās. Noteikti būtu jāanalizē arī reālās dzīves apstākļi, kādēļ psihiatri nevēlās strādāt pilnas slodzes darbu valsts iestādēs, neignorējot zemo atalgojumu attiecībā pret ieguldīto darbu, paaugstināta stresa apstākļus psihiatrijā un nozares specifiku saistībā ar pacientu un viņu radinieku intensīvajām prasībām pret ārstēšanu. sabiedrības prasības un izglītotība par savām vajadzībām pieaug ātrāk, kā psihiatrijas nozares valsts sektors varēs apmierināt. Tas var rezultēties ar to, ka ārsti izvēlās strādāt privātajos sektorā un nav kas veic lielāko darba daļu ar valsts apmaksātiem pakalpojumiem. Respektīvi, ir organizētas lielas un efektīvas sociālās kampaņas, kas aicina iet pie psihiatra, bet pretī nav kas šo kampaņās efektu “var pacelt” un izpildīt. Piedāvājumam ir jāaug kopā ar pieprasījumu. Varētu pieminēt arī risinājumu cilvēkresursu pareizākā izmantošanā, uzsākot pacientu triažēšanu. Katra līmeņa darbinieks nodarbojas ar viņa izglītībai paredzētiem pienākumiem, piemēram, ārsts speciālists psihiatrijā ar psihisku saslimšanu diagnosticēšanu, ārstēšanas taktikas noteikšanu, savukārt medicīnas māsa var veikt izglītošanu par tālāku ārstēšanas procesu, medikamentu blakus parādībām, aprūpes koordinators savukārt var sekot līdzi individuālā ārstēšanas plāna izpildei, ģimenes ārsts var turpināt pacienta medikamentozo ārstēšanu slimības stabilā stadijā.
	
 RPNC
	Sabiedriskās apspriedes laikā RPNC pārstāvjiem tika sniegts skaidrojums par to, ka Plāns paredz pārskatīt cilvēkresursu noslogojumu nodrošinot psihiskās veselības aprūpes pakalpojumus. 

	11. 
	Stacionāras nodaļas izveide cilvēkiem ar ēšanas traucējumiem vecuma  grupā 18+
	Ēšanas traucējumu resursu centrs
	Nav ņemts vērā. Plāns jau paredz, ka tiks izstrādāta ēšanas traucējumu ārstēšanas programma pieaugušajiem stacionārā un ambulatorajā līmenī. 

	12. 
	Lūdzam papildināt ar vēl vienu aktivitāti - Bērnu agrīnās attīstības skrīninga ieviešana primārā veselības aprūpē (kontekstā ar neseniem Bērnu tiesību likuma grozījumiem). Pašlaik ar PKC finansējumu un BKUS dalību tiek izstrādāts skrīninga instrumentu komplekts (BAASIK) bērnu no 1 līdz 6,5 gadiem agrīnās attīstības izvērtēšanai. Instrumentu komplekts būs domāts izmantošanai primārās veselības kontekstā, un pirmsskolas izglītības iestādēs. Instruments būs gatavs un validēts 2023. gadā, bet tā ieviešana praksē būs atkarīga no  VM un IZM.
	

BKUS
	

Ņemts vērā

	13. 
	2.2. punkts. Lūdzam precizēt un papildināt, jo Bērnu psihiatrijas pakalpojumu jomā RPNC nebūs kompetents, lūdzu iekļaut arī BKUS kā metodiskās vadības iestādi.
	
BKUS
	
Ņemts vērā

	14. 
	2.3. punkts. Lūdzam precizēt, jo būtu pareizi, ja vienotā pašnāvības riska novērtēšanas pieeja skalu ne tikai pilngadīgus, bet arī nepilngadīgus pacientus (tas ir aktuāli patiesībā visām psihoneiroloģiskām slimnīcām, tai skaitā RPNC). Ka gadījumā atdalīt pusaudžus no pieaugušiem nav nekādas loģikas. Iespējams pie iesaistītām institūcijām jābūt arī BKUS.
	

BKUS
	
Nav ņemts vērā, šobrīd Plāns paredz izstrādāt pašnāvības riska skalu un ieviest to divās ārstniecības iestādēs pilotprojekta ietvaros.

	15. 
	Par pacientu piederīgo atbalsta grupām.  Lūdzam precizēt, jo trijos ambulatoros psihiskās veselības centros pieaugušo psihiatrijā (RPNC) un vienā psihiskās veselības centrā bērnu psihiatrijā (BKUS).
	
BKUS
	
Ņemts vērā

	16. 
	2.rīcības virzienu ar jaunu pasākumu (izdalot to, vai papildināt esošo ar bērnu kompetenci) attiecībā uz bērniem, kā iestādi nosakot, BKUS kas ietver infrastruktūras esamību agrīnās intervences nodrošināšanai tieši bērniem no dzimšanas līdz 4 g.v. Ir vajadzīgi specifiski autiskā spektra traucējumu agrīnai diagnostikai paredzēta infrastruktūra un iekārtas tieši agrīnās intervences diagnostikai un ārstēšanai. Rīcības virzienā iezīmētās rīcības un darbības bez infrastruktūras un iekārtām nevarēs tikt nodrošinātas arī gadījumā, ja būs pieejami cilvēkresursi. Pietiekam infrastruktūras kapacitāte un aprīkojums ir priekšnoteikums
	



BKUS
	Daļēji ņemts vērā, lūgts ārstniecības iestādei nosūtīt Veselības ministrijai provizoriskos aprēķinus finansējumam, kas būtu nepieciešams minētā projekta īstenošanai.

	17. 
	2.8. Izstrādāt un ieviest agrīnas intervences programmu pēc akūtiem psihotiskiem traucējumiem (pirmā epizode ). 
Konceptuāls iebildums – lūdzam papildināt attiecībā uz bērniem BKUS kompetenci attiecībā uz valsts mēroga metodisko vadību attiecībā uz autiskā spektra traucējumu ārstēšanas un diagnostikas vadību, t.sk, agrīno interventi.
	

BKUS
	Nav ņemts vērā, Plānā ir iekļauta agrīnās intervences programmas ieviešanu pieaugušajiem, kad tā būs ieviesta un tiks izvērtēta tās efektivitāte, tikai tad pēctecīgi tā var būt ieviesta bērnu profila ārstniecības iestādē. 

	18. 
	4.4. Lūdzam precizēt, jo kā atsevišķs būtisks uzdevums šeit ir nodrošināt, ka reģistrā iekļautie sensitīvie dati par personas veselību tiek izmantoti atbilstoši cilvēktiesību normām, ko Latvija ir apņēmusies pildīt (tai skaitā ANO konvencija par cilvēku ar invaliditāti tiesībām). Pašlaik šī ir galvenā problēma ar reģistra funkcionēšanu. Jā ši problēma netiks atrisināta visas pārējās aktivitātes būs bezjēdzīgas (un potenciāli saistītas ar juridiskiem riskiem valstij).
	


BKUS
	Nav ņemts vērā. Plāns  jau paredz pasākumu, kura ietvaros tiks pilnveidota iekļaujamā informācija kārtē pacientiem ar psihiskiem un uzvedības traucējumiem Veselības informācijas sistēmā.

	19. 
	Plānā nav minēts, ka un kā tiks vērtēta pacientu drošība, negadījumu un nelaimes gadījumu analīze, kas visvairāk tiek akcentēts tiesībsarga ziņojumos. Kā arī jāatzīmē, ka ievācot “pieejamu datu analīzi, kas indikatīvi raksturo kvalitāti” reālajā praksē nozīmē, ka nav zināms, kāda tieši informācija tiek vākta un vai tā tiek vākta metodoloģiski vienādi no visām slimnīcām.

	Dr. T. Ivaščenko
	Nav ņemts vērā. Plāns paredz divu metodisko centru izveidi psihiskās veselības jomā, kas paredz arī kvalitātes kritēriju priekšizpēti, analīzi un ieviešanu.  

	20. 
	Plānā profilaktiskiem un izglītojošiem pasākumiem uzmanība praktiski nav atvēlēta. Ņemot vērā 4. att. informāciju par šiem pasākumiem un izmaksām, kā arī tekstā uzsverot, ka profilakse un izglītošana ir visbūtiskākā, tiem ir zemas izmaksas un dod iespēju saņemt pakalpojumu ļoti lielam cilvēku skaitam, rodas jautājums, kāpēc turpmāk tie tiek ignorēti.
	Dr. T. Ivaščenko
	Nav ņemts vērā, Veselības ministrija plāno turpināt īstenot profilaktiskos pasākumus psihiskās veselības jomā. Plānā tie nav iekļauti, jo to finansējuma avots tiek plānots no ESF, kas šobrīd vēl nav apstiprināti. 

	21. 
	Prakse rāda, ka ir nepieciešama arī tuvinieku izglītošana un atbalsta grupas tuviniekiem, jo viņi tērē ne tikai ģimenes ārsta, bet arī citu speciālistu laiku, mēģinot noskaidrot ļoti būtiskas lietas: kā sadzīvot ar jauno situāciju. To nav iespējams izskaidrot 10 minūšu laikā. Pie tam liela daļa cilvēku spiesti informāciju meklēt patstāvīgi – gan par ārstēšanas procesu, gan par sociāliem pakalpojumiem. Ieviešot tuvinieku atbalsta grupas un izglītojošus pasākumus, var atslogot ārstus. Pašlaik Latvijā vispār nevienā aprūpes posmā nav definētas atbildīgas personas par aprūpes koordinēšanu, informācijas un atbalsta sniegšanu visā slimības laikā.
	Dr. T. Ivaščenko
	Ņemts vērā. Plāns paredz izvērtēt par cilvēkresursu nodrošinājumu ārstniecības iestādēs, kas sniedz ambulatoros un stacionāros psihiskās veselības aprūpes pakalpojums.

	22. 
	“Valstī nav definēta vienota pieeja, kas nosaka, kādiem speciālistiem jānodrošina ambulatoros psihiskās veselības aprūpes pakalpojumus.” Rodas jautājums vai VM eksperti skatījās vai ārsti-psihoterapeiti un psihoterapijas speciālisti tiek izmantoti citās valstīs ka daļa no multidisciplināras komandas?
	Dr. Ivaščenko
	Nav ņemts vērā. Šobrīd 2018.gada 28.augusta Ministru kabineta noteikumi Nr.555 “Veselības aprūpes pakalpojumu organizēšanas un samaksas kārtība” (turpmāk- Noteikumi Nr.555)  jau definē nosaka, ka multiprofesionālo komandu psihiskās veselības aprūpes jomā (t.sk. ambulatorajos centros) vada psihiatrs/bērnu psihiatrs un tās sastāvā arī ir ārsts psihoterapeits, funkcionālie speciālisti un klīniskie un veselības psihologi. 

	23. 
	“Tāpat Veselības ministrija organizēja domnīcas ar jomas ekspertiem, lai uzklausītu ekspertu priekšlikumus un iespējamos risinājumus, lai sasniegtu Plāna izvirzīto mērķi.”  Vai bija aicināti LPB un LĀPA pārstāvji? Jo, izskatās, ka kolēģi no Latvijas Psihoterapeitu biedrības  un Latvijas Ārstu Psihoterapeitu Asociācijas arī nav piedalījušies šī plāna izstrādē.
	Dr. Ivaščenko
	Ņemts vērā. Veselības ministrijas līdzšinējā sadarbība ar ārstu psihiatru profesionālajām asociācijām bija tāda, ka ārsti psihoterapeiti gandrīz neiesaistījās valsts apmaksāto pakalpojumu sniegšanā. Tika uzrunātas tās profesionālās asociācijas,  kas plaši iesaistās valsts apmaksāto pakalpojumu sniegšanā. Turpmāk arī ārsti psihiatri tiks aicināti uz līdzīga formāta diskusijām.

	24. 
	“Rezidentūras vietu skaitu psihiatrijas jomas specialitātēs”  tomēr būtu korektāk teikt “rezidentūras vietu skaits psihiskās veselības jomas specialitātēs”. Jo savādāk izskatās ka psihoterapijas rezidenti jau ir psihiatrijas apakšspecialitāte.
	Dr. Ivaščenko
	
Ņemts vērā

	25. 
	“Izvērtēt iespēju izveidot Dārzkopības terapijas studiju programmu”. Vai ir kāds iemesls izmantot šo programmu? Kādā veidā tā var palīdzēt uzlabot esošo situāciju? Kādi tieši evidence- based pētījumi to apstiprina? Kā šie speciālisti iekļautos esošajos aprūpes algoritmos? Vai ir jēga attīstīt jaunu virzienu, kamēr ir būtiska problēma-  “multiprofesionālās komandas nav nokomplektētas vienlīdzīgi visās stacionārās ārstniecības iestādēs”?
	Dr. Ivaščenko
	Nav ņemts vērā. Tika saņemti priekšlikumi no jomas pārstāvjiem par nepieciešamību izvērtēt šāda pasākuma ieviešanu. Plāna projekts paredz tikai izvērtēšanu nevis minēto speciālistu iekļaušanu valsts apmaksātajā psihiskajā veselības aprūpē.

	26. 
	Vai ir plānoti kādi pasākumi, lai savestu kārtībā psihoterapijas likumu? Vai tas mērķtiecīgi tiek  atlikts vēl uz vairākiem gadiem?
	Dr. Ivaščenko
	Nav ņemts vērā. Pirms normatīvo aktu izstrādes ir nepieciešams veikt situācijas  priekšizpēti, kas ir paredzēta Plāna 6.3. punktā.  

	27. 
	Efektīvi būtu ieviest skrīningu ne tikai BPRC, bet arī visās skolās, jo 14-15 g.v. ir tas vecums, kurā manifestējas psihiskie traucējumi. Tad būtu savlaicīga diagnostika, samazinātos smago un ielaisto gadījumu skaits. Pie tam- vieglākos gadījumos varētu iesaistīt skolu psihologus, VBTAI speciālistus vai ar ģimenes ārsta nosūtījumu saņemt psiholoģisko palīdzību. 
Situācijā, kad resursi ir ierobežoti un visiem nepietiek ,jo īpaši ir jāpārdomā, kā tos ieguldīt jēgpilni. Sadarbība ar skolām kopumā varētu uzlabot pusaudžu psihisko veselību. Tāpat ierobežotu resursu situācijā ir nozīmīgi, kā tos ieguldīt jēgpilni. Tajā loma ir arī profesionālu palīdzētāju piesaistīšanai (skilled professionals), lai novērstu jatrogēnijas risku un uzlabotu ārstēšanas rezultātus. Atšķirībā no organiskiem traucējumiem, pusaudžu depresiju, trauksmju un paškaitējumu ārstēšanā ieguvums no kvalitatīvas palīdzības ir izteikts: uzlabojas sekmes skolā, mazinās atkarību riski, nav izkrišana no sistēmas, pusaudžu grūtniecības retāk utml.. Lai arī cik ierobežoti ir resursi, ir jēgpilni piesaistīt tieši bērnu un pusaudžu intervences apguvušus ārstus- psihoterapeitus, psihoterapijas speciālistus un ģimenes terapeitus.
	Dr. Ivaščenko
	Nav ņemts vērā. Ņemot vērā, ka Plāns ir vidēja termiņa plānošanas dokuments un iekļautie pasākumi ir īstenojami trīs gadu laikā, Dr.T. Ivaščenko priekšlikums ir atbalstāms, bet tam ir nepieciešams ilgāks izvērtēšanas (t.sk. starpnozaru diskusijas) un ieviešanas laiks.

	28. 
	Jādefinē ambulatoro psihiskās veselības aprūpes centru mutidisciplināro komandu sastāvs, tajā iekļaujot arī ārstus- psihoterapeitus. Kā ir pierādījusi citu valstu pieredze, lai multidisciplinārais darbs būtu efektīvs, tajā ir nepieciešami arī ārsti- psihoterapeiti, kas palīdz saprast pacienta un viņa ģimenes dinamiku, vada supervīzijas un Balinta grupas, piedalās psihoedukatīvajā darbā. Plānā tas nekur neparādās.
	Dr. Ivaščenko
	Nav ņemts vērā. Jau šobrīd Plāna projekts paredz izvērtēt un ieviest vienotas prasības ambulatorajiem centriem, kas sniedz valsts apmaksātos psihiskās veselības aprūpes pakalpojumus. 

	29. 
	Psihoterapija ir būtiska biopsihosociālā modeļa sastāvdaļa, bet tā ambulatorajās aktivitātēs netiek pieminēta- piemēram, BPRC netiek piedāvātas vakances ārstiem- psihoterapeitiem vai ģimeņu terapeitiem.
	Dr. Ivaščenko
	Nav ņemts vērā. Jāatzīmē, ka BPRC nav valsts iestāde un šobrīd ar BPRC ir noslēgts līgums par valsts apmaksātās Garastāvokļa programmas īstenošanu pusaudžiem. Cilvēkresursu piesaiste atbilstoši izstrādātajai programmai ir BPRC kompetencē. 

	30. 
	Kā rāda citu valstu pieredze, tad sarežģīto pusaudžu (un arī pieaugušo) paškaitējuma gadījumu, kā arī medikamentozās terapijas rezistento depresiju veiksmīga ārstēšana bez psihoterapijas (mentalizācijā balstītās un transferencē fokusētās) nav iedomājama. Plānā tas vispār netiek pieminēts, tāpat par to, kas notiek ar suicidāliem pacientiem PĒC izrakstīšanas no stacionāra.
	Dr. Ivaščenko
	Nav ņemts vērā. Šobrīd Noteikumi Nr.555 paredz, ka pēc stacionārās ārstēšanas pacientiem balstoties uz psihiatra rekomendācijām, ir iespēja saņemt valsts apmaksātās psihiskās veselības aprūpes pakalpojumus gan dienas stacionāra ietvaros (t.sk. veselības un klīniskā psihologa konsultācijas), gan ambulatori speciālistu konsultāciju ietvaros. Vienlaikus vēršam uzmanību, ka arī ar ģimenes ārsta nosūtījumu šobrīd ir iespēja saņemt valsts apmaksātās klīniskā un veselības psihologa/psihoterapeita konsultācijas.

	31. 
	Kā pierādīts daudzos pētījumos, pusaudžu vecumā pirmā izvēles metode depresijas ārstēšanā ir psihoterapija, ne medikamenti. Īpaši, ja pusaudzim ir dubultdiagnozes. 
Plānā rakstīts "Sākot ar 2019.gadu, tiek īstenoti pasākumi, kas veicina nemedikamentozās ārstēšanas metožu pielietošanu psihiskajā veselības aprūpē. Arī šī Plāna ietvaros tiks attīstītas jaunas pakalpojumu programmas, kas sevī ietver biopsihosociālo modeli, apvienojot farmokoterapijas un nemedikamentozās ārstēšanas metodes, kas potenciāli samazina ne tikai pacientu atkārtotu stacionēšanas skaitu, bet arī būtiski uzlabo pacienta resocializācijas iespējas." "4.4. Nodrošināt vienotu pieeju veselības aprūpes pakalpojuma saturā un sniegšanā, uz pacientu centrēta pierādījumos balstīta psihiskās veselības aprūpes procesa organizēšanā un dokumentēšanā. "Sarežģītos gadījumos transferencē fokusētā un mentalizācijas psihoterapija (pierādījumos balstītas) ir būtiskas sekmīgas remisijas sasniegšanā. Lai arī tās ir iekļautas jaunajos bērnu un pusaudžu paškaitējuma algoritmos, VM resursus tām neatvēl, jo neesot resursu patreizējo aktivitāšu realizēšanai, tajā skaitā- eksperimentālām metodēm (piemēram, virtuālās realitātes terapijai).
	Dr. Ivaščenko
	Nav ņemts vērā. Veselības ministrija atbalsta, ka nepieciešams veicināt nemedikamentozās terapijas pieejamību un attīstību. Tāpēc Plānā ir iekļauti pasākumi, kas veicinās agrīnu intervenču attīstību pie noteiktiem psihiskās veselības un uzvedības traucējumiem. Vienlaikus Dr. T.Ivaščenko sniegtā priekšlikuma īstenošanai ir nepieciešams ilgāks laika ieviešanas periods, kā arī pirms tam ir nepieciešamas diskusijas ar Labklājības ministriju šādas programmas ieviešanā. 

	32. 
	Pievienot arī ārstu- psihoterapeitu  "2.10. Attīstīt telemedicīnas tehnoloģiju izmantošanu, nodrošinot psihiskās veselības aprūpes pakalpojumus
Nodrošinātas attālinātas psihiatru konsultācijas un konsiliji, t.sk., apmācību procesos”
	Dr. Ivaščenko
	Nav ņemts vērā. Jau šobrīd ir iespēja sniegt attālinātas konsultācijas tiem psihoterapeitiem, kuri ir noslēguši līgumu ar NVD par valsts apmaksāto pakalpojumu sniegšanu.

	33. 
	Būtiski iekļaut psihoterapiju situācijās, kad medikamentozā terapija neefektīva, piemēram: "..Vairāk nekā 50% depresīvu pacientu ir konstatējamas pašnāvības domas, pašnāvības mēģinājumu dzīves laikā izdara ap 4–8% depresijas pacientu. Tāpēc ir svarīgi nodrošināt efektīvu un mērķtiecīgu ārstēšanu depresijas pacientiem, lai samazinātu pašnāvības risku un pēc iespējas uzlabotu dzīves kvalitāti. Pētījumu dati liecina, ka 20–40% ārstēto pacientu nereaģē uz pirmās izvēles antidepresantiem un līdz 15% vairākiem antidepresantiem."
	Dr. Ivaščenko
	Nav ņemts vērā. Veselības ministrija piekrīt, ka ir nepieciešams attīstīt nemedikamentozās terapijas pieejamību. Tāpēc arī stacionārās ārstniecības iestādēs un ambulatorajos centros psihoterapeits un klīniskais un veselības psihologs ir viens no multiprofesionālās komandas locekļiem, kas nodrošina nemedikamentozo terapiju pacientiem ar psihiskās veselības un uzvedības traucējumiem.

	34. 
	 Eiropas komisija, Pasaules Veselības organizācija u.c. organizācijas aktīvi rekomendē dalībvalstīm investēt līdzekļus tieši skolās balstītās bērnu psihiskās veselības aprūpē un prevencijā, šajā plānā nav paredzēti līdzekļi šāda veida programmām. 
	LPB
	Nav ņemts vērā. Plānā iekļautie pasākumi tiek vērsti uz veselības aprūpes pakalpojumu (ārstniecības) pieejamības un kvalitātes uzlabošanu. Vienlaikus pēc ESF apstiprināšanas jaunajam periodam, tiks īstenoti arī mērķtiecīgi profilaktiskie pasākumi psihiskas veselības jomā. Mūsu plāns ir uz valsts budžetu. Viņas ir tendētas uz ārstniecību. 

	35. 
	Plānā nav ņemta vērā Covid-19 pandēmijas pieredze un jauniešiem paredzētās programmas ir faktiski tādas pašas kā pirms pandēmijas. Vienlaikus, nav ņemtas vērā digitālo tehnoloģiju iestrādes, sniegtās iespējas un tālāka psihiskās veselības prevencijas pakalpojumu attīstība, kas valstī šobrīd jau tiek sniegti. Tas nozīmē ievērojami dārgākus, mazāk efektīvus un grūtāk pieejamus pakalpojumus jauniešiem
	LPB
	Nav ņemts vērā. Veselības ministrija vērš uzmanību, ka tieši Covid -19 infekcijas izraisītās pandēmijas laikā tika būtiski audzēta BPRC darba kapacitāte un tika nodrošināta garastāvokļa traucējumu programmas pieejamība arī reģionos. Sākot ar 2021.gada maiju tiek nodrošināts valsts apmaksātais pakalpojums, kas paredz klīniskā un veselības psihologu/psihoterapeitu konsultācijas ar ģimenes ārsta nosūtījumu.


	36. 
	Par Dārzkopības terapiju. Apstākļos, kad valstī nav pieejami nepieciešamākie psihiskās veselības un pierādījumos balstīti psihoterapijas pakalpojumi (piem., ilgtermiņa terapija bērniem vai terapija smagajām diagnožu grupām). Tādas iniciatīvas noteikti varētu izmēģināt valstij izdevīgākos veidos caur interešu biedrībām un kopienām.
	LPB
	Nav ņemts vērā. Tika saņemti priekšlikumi no jomas pārstāvjiem par nepieciešamību izvērtēt šāda pasākuma ieviešanu. Plāna projekts paredz tikai izvērtēšanu nevis minēto speciālistu iekļaušanu valsts apmaksātajā psihiskajā veselības aprūpē.

	37. 
	Šobrīd pie plānotajiem pakalpojumu sniedzējiem un VM partneriem ir norādītas lielās valsts slimnīcas un atsevišķi privātuzņēmumi, bet nav, piemēram, nevienas profesionālās organizācijas, priekšlikums – paredzēt profesionālo organizāciju iesaisti plāna realizēšanā un aktualizēšanā.
	

LPB
	Nav ņemts vērā. Plānā pie īstenojamo pasākumu apraksta lielākajā daļā kā līdzatbildīgās ir minētas profesionālās asociācijas (pirms tam saskaņojot ar tām).

	38. 
	Plānā minēts: “balstoties uz PVO datiem, visnozīmīgākais psihiskās veselības labbūtības priekšnosacījums ir efektīvu profilaktisko un izglītojošo pasākumu ieviešana sabiedrībā...(piemēram, izglītības iestādēs, pašvaldībās u.c.)." Taču plānā profilaktiskiem un izglītojošiem pasākumiem uzmanība praktiski nav atvēlēta. Ņemot vērā 4. att. informāciju par šiem pasākumiem un izmaksām, kā arī tekstā uzsverot, ka profilakse un izglītošana ir visbūtiskākā, tiem ir zemas izmaksas un dod iespēju saņemt pakalpojumu ļoti lielam cilvēku skaitam.  Priekšlikums plānā paredzēt konkrētus profilaktiskos un izglītojošos pasākumus ar atbilstošu finansējumu, izstrādē iesaistīt profesionālās organizācijas.
	



LPB
	Nav ņemts vērā. Sabiedriskās apspriedes laikā, LPB pārstāvim tika lūgts sniegt konkrētus priekšlikumus par nepieciešamajiem pasākumiem.

	39. 
	Prakse rāda, ka ir nepieciešama arī tuvinieku izglītošana un atbalsta grupas tuviniekiem, jo viņi tērē ne tikai ģimenes ārsta, bet arī citu speciālistu laiku, mēģinot noskaidrot ļoti būtiskas lietas: kā sadzīvot ar jauno situāciju. To nav iespējams izskaidrot 10 minūšu laikā. Pie tam liela daļa cilvēku spiesti informāciju meklēt patstāvīgi – gan par ārstēšanas procesu, gan par sociāliem pakalpojumiem. Ieviešot tuvinieku atbalsta grupas un izglītojošus pasākumus, var atslogot ārstus. Pašlaik Latvijā vispār nevienā aprūpes posmā nav definētas atbildīgas personas par aprūpes koordinēšanu, informācijas un atbalsta sniegšanu visā slimības laikā. Priekšlikums – plānā paredzēt finansējumu aprūpes koordinēšanai.
	

LPB
	Nav ņemts vērā. Apzinoties, ka ir nepieciešams nodrošināt koordinētu psihiskās veselības aprūpi. Plāns paredz pilotprojektu, kura ietvaros tiks nodrošināta koordinēta pacientu pāreja no bērnu profila uz pieaugušo profila ārstniecības iestādi. 

	40. 
	"Otrā visbiežāk sastopamā diagnožu grupa ir neirotiski, ar stresu saistīti un somatoformi traucējumi, kas sevī ietver trauksmi, adaptācijas traucējumus u.c. traucējumus. Šādu pacientu skaits 2020.gadā bija 1278, kas sastāda 26% no kopējo jauno diagnosticēto pacientu skaita ar uzvedības un psihiskās veselības traucējumiem."  Ņemot vērā šo traucējumu izplatību, priekšlikums – paredzēt pasākumus šo pacientu atbalstam, izglītošanai. 8. Plānā ir daļa –  “…attīsta sabiedrībā balstītas pakalpojumu programmas, kas veicina pacienta resocializācijas iespējas.” Priekšlikums – paredzēt konkrētus pasākumus. 
	



LPB
	Nav ņemts vērā. Sabiedriskās apspriedes laikā LPB pārstāvji tika aicināti izteiktus konkrētus priekšlikumus par nepieciešamajiem pasākumiem.

	41. 
	8.“Izvērtēt iespēju izveidot Dārzkopības terapijas studiju programmu”. Vai ir kāds iemesls izmantot šo programmu? Kādā veidā tā var palīdzēt uzlabot esošo situāciju? Kādi tieši evidence- based pētījumi to apstiprina? Kā šie speciālisti iekļautos esošajos aprūpes algoritmos? Vai ir jēga attīstīt jaunu virzienu, kamēr ir būtiska problēma-  “multiprofesionālās komandas nav nokomplektētas vienlīdzīgi visās stacionārās ārstniecības iestādēs
	


LPB
	Nav ņemts vērā. Tika saņemti priekšlikumi no jomas pārstāvjiem par nepieciešamību izvērtēt šāda pasākuma ieviešanu. Plāna projekts paredz tikai izvērtēšanu nevis minēto speciālistu iekļaušanu valsts apmaksātajā psihiskajā veselības aprūpē.

	42. 
	Plānā paredzēt atsevišķu rīcības virzienu - nemedikamentozās palīdzības veidu iekļaušana psihiatriskajā aprūpē.
	LPB
	Nav ņemts vērā. Nemedikamentozās ārstēšanas pieejamības un kvalitātes uzlabošana ir iekļauta gan pie stacionārās, gan pie ambulatorās aprūpes virziena.

	43. 
	Plāna projektā minēts ‘’Ņemot vērā, ka daļa no medikamentiem, kas paredzēti psihiskās veselības traucējumu ārstēšanai netiek kompensēti pilnā apmērā, tas rada papildu finansiālo slogu pacientiem, kā rezultātā tiek ietekmēta līdzestība ārstēšanas procesā. Līdz ar to  Plāna ietvaros tiek plānots uzlabot pieejamību medikamentozai ārstēšanai pacientiem ar šizofrēniju, demenci un depresiju.’’ Šī plānotā rīcība ir atbalstāma, tāpēc ierosinām precizēt un norādīt konkrētāk plānotā kompensācijas apmēra pieaugumu no 75% uz 100%.


	Biedrības „Biofarmaceitisko zāļu ražotāju asociācija Latvijā”
	Daļēji ņemts vērā. Plāns paredz medikamentozās terapijas pieejamības uzlabošanu pacientiem ar demenci, šizofrēniju un depresiju. Vienlaikus vēršam uzmanību, ka pasākuma ieviešana būs atkarīga no piešķirtā finansējuma apjoma. 

	44. 
	Kopējs ieteikums saistībā ar bērnu psihiskās veselības aprūpi dažāda veida neirālās attīstības traucējumu gadījumos būtu iekļaut arī sadarbības veidošanu ar izglītības iestādēm, īpaši uzsverot informācijas apmaiņas sistēmas veidošanu starp psihiskās veselības aprūpes un izglītības iestādēm.
	Latvijas Klīnisko psihologu asociācija
	Nav ņemts vērā. Plānā ir iekļaut PKC agrīnā skrīninga instrumenta ieviešana, kas paredz sadarbību ar izglītības jomu.

	45. 
	Otrajā rīcības virzienā “Profilakse, agrīna diagnostika un ambulatorā ārstēšana” būtu 
ļoti nozīmīgi veikt vairākus papildinājumus: Punktā 2.2. ir minēta vienotu prasību multiprofesionālās komandas darba īstenošanai psihoneiroloģisko slimnīcu ambulatorajās nodaļās izstrāde. Tomēr nekur ne pašreizējās situācijas analīzē, ne palīdzības plānā nav skaidri pateikts, ka šobrīd psihiskās veselības aprūpē pietrūkst strukturētas, uz traucējumu novēršanu fokusētas specializētas nemedikamentozas intervences. Šāda veida intervences, atbilstoši Eiropas standartiem, vislielākajā mērā būtu jānodrošina psihologiem vai psihologiem ar tālākizglītību psihoterapijā. Šīm intervencēm ir jābūt atbilstošām katra traucējuma pamata simptomu izpausmju mazināšanai, piemēram, garastāvokļa traucējumu gadījumā intervences atšķiras no intervencēm, kas paredzētas, piemēram, obsesīvi kompulsīvu traucējumu vai miega traucējumu novēršanai. Visefektīvākās intervences ir izstrādātas kognitīvi biheiviorālās terapijas virzienā. Pašreizējais psiholoģiskās palīdzības piedāvājums diemžēl lielā mērā nav atbilstošs pacientu vajadzībām: atbalsts pacientiem ir ļoti īslaicīgs, netiek nodrošināta tā fokusēšana uz traucējumu būtību; slimnīcās tiek piedāvāts grupu darbs, taču tas nav efektīvs, jo grupas tiek piedāvātas visiem pacientiem, neraugoties uz ļoti atšķirīgām diagnozēm un atšķirīgām šo pacientu vajadzībām. Iespējams, psihiatrijas māsu specializēta apmācība arī varētu palīdzēt nodrošināt nepieciešamos resursus, piemēram, stresa vadīšanas prasmju mācīšanai pacientiem
	Latvijas Klīnisko psihologu asociācija
	Nav ņemts vērā. Plāns šobrīd paredz divu metodisko centru izveidi. Metodisko centru kompetencē ietilps pakalpojumu programmu izstrāde un nepieciešamo cilvēkresursu noteikšana to īstenošanai.


	46. 
	Pētījumos ir pierādīts, ka pašnāvības novēršanā ir ļoti nozīmīgas fokusētas, strukturētas, uz riska mazināšanu vērstas nemedikamentozas intervences (kā piemēram, “Collaborative Assessment and Management of Suicidality” (CAMS)), kas tiek realizētas nepieciešamajā apjomā un ilgumā. Izsakām lūgumu iekļaut šāda veida intervences psihiskās veselības aprūpes plānā.
	Latvijas Klīnisko psihologu asociācija
	Nav ņemts vērā. Ņemot vērā, ka šobrīd Latvijā nav pašnāvības novēršanas programmas un ir ierobežots finansējums, Plāns paredz pašnāvības riska novērtēšanas anketas izveidi un ieviešanu ārstniecības iestādēs.

	47. 
	Trešais rīcības virziens “Stacionārās psihiskās veselības aprūpes nodrošināšana”.
Programma ēšanas traucējumu ārstēšanai ir patiešām Latvijai ļoti nozīmīga, tomēr būtu ieteicams to veidot ne tikai stacionāros, bet arī ambulatori. Papildus, ļoti nozīmīgi būtu ārstēšanas plānā iekļaut arī personības traucējumu ārstēšanu, īpaši emocionāli nestabilus jeb robežstāvokļa personības traucējumus, kurus gadījumos pacientiem ir paaugstināts pašnāvības risks. Šai pacientu grupai būtu ļoti nozīmīgi piedāvāt gan stacionāras, gan ambulatoras ārstēšanas iespējas, turklāt arī kā visnozīmīgākais palīdzības veids ir nemedikamentoza terapija, t.i., strukturētas, uz prasmju apgūšanu un nevēlamās uzvedības novēršanu balstītas programmas (piemēram, dialektiski biheiviorālā terapija).
	Latvijas Klīnisko psihologu asociācija
	Nav ņemts, Šobrīd Plāns paredz arī pēctecīgas ambulatorās ēšanas traucējumu programmas izveidi, kas tiks izstrādāti RPNC metodiskajā darba centrā, ja tiks piešķirts nepieciešamais finansējums.

	48. 
	Punktu 6.2. “Izvērtēt ārstniecības atbalsta personu statusa piešķiršanu klīniskā un 
veselības psihologa specialitātei” būtu ieteicams pārformulēt, ņemot vērā Psihologu profesijas standartu, kas ir apstiprināts Latvijas valstī. Šis punkts varētu tikt formulēts, piemēram šādi: “Analizēt iespējas klīnisko un veselības psihologu paplašinātai iesaistei veselības aprūpes sistēmā.” Atgādinām, ka psihologa profesija ir atsevišķa reglamentēta profesija, kuras izglītibai Eiropas Psihologu federācija ir izstrādājusi izglītības standartu, kas tiek realizēts arī Latvijas izglītības sistēmā. Pārskatīt izglītības programmu būtu šī standarta pārkāpums.

	Latvijas Klīnisko psihologu asociācija
	Nav ņemts vērā. Tika skaidrots, ka Plāns paredz tikai izvērtēšanu nevis ārstniecības personas vai atbalsta personas statusa piešķiršanu.

	49. 
	Punkts 6.6. “Izvērtēt iespēju izveidot Dārzkopības terapijas studiju programmu”
izklausās absurds – nav nekāda pamatojuma tam, lai, ņemot vērā jau tā pastāvošās problēmas 
psihiskās veselības aprūpes sistēmā, veidotu šādu, ļoti šauru specialitāti. Tā vietā būtu vērts plānā iekļaut atbalstu psihiskās veselības aprūpes sistēmas darbiniekiem, piemēram, nodrošinot pārraudzības/ supervīzijas pieejamību, veicinot efektīvu komandas darbu un samazinot kopējo noslodzi.
	Latvijas Klīnisko psihologu asociācija
	Nav ņemts vērā. Tika saņemti priekšlikumi no jomas pārstāvjiem par nepieciešamību izvērtēt šāda pasākuma ieviešanu. Plāna projekts paredz tikai izvērtēšanu nevis minēto speciālistu iekļaušanu valsts apmaksātajā psihiskajā veselības aprūpē.

	50. 
	Papildināt plānu ar punktu par DPNS infrastruktūras objekta Siguldas ielā 24, Daugavpilī telpu pārbūvi, lai uzlabotu stacionāro psihiskās veselības aprūpes pakalpojumu kvalitāti un esošo resursu efektīvu izmantošanu.
	VSIA “Daugavpils psihoneiroloģiskā slimnīca”
	Daļēji tika ņemts vērā. Plāna 2.7. punkts paredz psihoneiroloģisko slimnīcu infrastruktūras renovācija, lai nodrošinātu ambulatoro psihiskās veselības aprūpes pakalpojumus.

	51. 
	Sapulcē būtu gribējusi rosināt, ka ņemot vērā lielo sadrumstalotību jau pieejamo pakalpojumu klāstā būtu svarīgi uzlabot komunikāciju starp visiem atslēgas spēlētājiem, ar ko saistītas šinī plānā minētās pārmaiņas. To varētu risināt veidojot psihiskās veselības padomi, kas dotu galvenajiem atslēgas spēlētājiem iespēju koordinētāk realizēt šinī dokumentā plānoto un veicināt uzlabojumus, kas sniedzas pat ārpus šī dokumenta.
	Latviešu ārstu un zobārstu apvienības valdes locekle
	Ņemts vērā. Veselības ministrija plāno darba grupas izveidi, kas pārraudzīs Plānā minēto pasākumu īstenošanu.

	52. 
	Nepieciešams palielināt kompensācijas apmēru depresijas pacientiem no 75% uz 100%, kas reāli uzlabotu pieejamību, depresiju ārstēšanu, varētu mazināt pašnāvību rādītājus.
	LPA
	Daļēji ņemts vērā. Plāns paredz medikamentozās terapijas pieejamības uzlabošanu pacientiem ar demenci, šizofrēniju un depresiju. Vienlaikus vēršam uzmanību, ka pasākuma ieviešana būs atkarīga no piešķirtā finansējuma apjoma. 

	53. 
	Iesakām papildināt plāna mērķi, norādot, ka šīs plāns ir paredzēts cilvēktiesībās balstītas pieejas ieviešanai psihiskās veselības aprūpē, cilvēktiesību ievērošanas nodrošināšanai un cilvēku ar garīga rakstura traucējumiem tiesību pārkāpumu iespējamības mazināšanai.
	S. Olsena Dr.iur., MD
	Nav ņemts vērā. Sabiedriskās apspriedes laikā, kas tika organizēta š.g.12.07., Veselības ministrijas pārstāvji vērsa uzmanību, ka izstrādātā Plāna mērķi ir saistīti ar psihiskās veselības aprūpes pakalpojumu organizēšanas uzlabošanu. Ņemot vērā, ka izstrādātais Plāns ir paredzēts trīs gadiem (vidēja termiņā plānošanas dokuments), izteiktā priekšlikuma ieviešanai būs nepieciešams ilgāks laika periods (t.sk. diskusijas ar jomas ekspertiem t.sk. profesionālajām asociācijām, ārstniecības iestādēm), līdz ar to, šī priekšlikuma īstenošanu ir paredzēts iekļaut nākamajā plānošanas dokumentā psihiskās veselības jomā.

	54. 
	Iesakām papildināt arī plānā norādītos uzdevumus, pirmkārt, norādot, ka plāna uzdevums ir veicināt ikviena pacienta cieņas, brīvības, fiziskās un mentālās integritātes, privātās dzīves aizsardzību. Otrkārt, norādot, ka tas ir paredzēts Satversmes 111. pantā noteiktā valsts pienākuma nodrošināt tiesības uz psihiskās veselības aizsardzību un tiesību uz veselības aprūpi psihiskās veselības traucējumu gadījumā īstenošanai. Treškārt, norādot kā uzdevumu tiesību uz vienlīdzību aizsardzību, paredzot, ka cilvēkiem ar garīga rakstura traucējumiem, arī cilvēkiem ar psihosociālu invaliditāti un intelektuālās attīstības traucējumiem, veselības aprūpē tiek nodrošinātas tādas pašas tiesības kā ikvienam citam. Ceturtkārt, paredzot uzdevumu mazināt un izskaust pacientu ar garīga rakstura traucējumiem diskriminācijas un stigmatizācijas riskus. 

	S. Olsena Dr.iur., MD
	Nav ņemts vērā. Sabiedriskās apspriedes laikā, kas tika organizēta š.g.12.07., Veselības ministrijas pārstāvji vērsa uzmanību, ka izstrādātā Plāna uzdevumi ir saistīti ar psihiskās veselības aprūpes pakalpojumu organizēšanas uzlabošanu. Ņemot vērā, ka Plānā iekļauto pasākumu īstenošanas termiņš ir līdz trīs gadiem, un izteiktā priekšlikuma ieviešanai būs nepieciešams ilgāks laika periods (t.sk. diskusijas ar jomas ekspertiem t.sk. profesionālajām asociācijām, ārstniecības iestādēm), priekšlikuma īstenošanu ir paredzēts iekļaut nākamajā plānošanas dokumentā psihiskās veselības jomā.

	55. 
	Plānā ir nepieciešama atsevišķa apakšnodaļa, kurā tiek īsi raksturota cilvēktiesībās balstīta pieeja cilvēku ar garīga rakstura traucējumiem aizsardzībā psihiskās veselības aprūpes jomā un noteikti rīcības virzieni šajā jomā
	S. Olsena Dr.iur., MD
	Daļēji ņemts vērā.  Plāns ir vērsts uz psihiskās veselības aprūpes pakalpojumu organizēšanas uzlabošanu. Vienlaikus apzinoties cilvēktiesībās balstītas pieejas cilvēku ar garīga rakstura traucējumiem aizsardzības psihiskās veselības aprūpes jomā nozīmīgumu, šis tēma tiks iekļauta Plāna aprakstošā daļā.

	56. 
	Iekļaut PVO “Kvalitatīvu tiesību iniciatīvas”  ietvarā izstrādātos principus un vadlīnijas cilvēktiesībās balstītas veselības aprūpes organizācijā un nodrošināšanā dalībvalstīs.
	S. Olsena Dr.iur., MD
	Nav ņemts vērā. Plāns ir vērsts uz psihiskās veselības aprūpes organizēšanas pakalpojumu uzlabošanu. Ņemot vērā, ka izstrādātais Plāns ir paredzēts trīs gadiem (vidēja termiņā plānošanas dokuments), izteiktā priekšlikuma ieviešanai būs nepieciešams ilgāks laika periods (t.sk. diskusijas ar jomas ekspertiem t.sk. profesionālajām asociācijām, ārstniecības iestādēm). Apzinoties cilvēktiesībās balstītas pieejas cilvēku ar garīga rakstura traucējumiem aizsardzības psihiskās veselības aprūpes jomā nozīmīgumu, šī priekšlikuma īstenošanu ir paredzēts iekļaut nākamajā plānošanas dokumentā psihiskās veselības jomā.

	57. 
	Plānā noteikti ir nepieciešams iekļaut pasākumus, kas tieši paredzēti cilvēku ar lemstpējas ierobežojumiem aizsardzībai. Mēs šī pētniecības projekta ietvaros varam piedāvāt Veselības ministrijai un citām ieinteresētām institūcijām sadarbību, lai izstrādātu un psihiskās veselības aprūpē ieviestu pacientu, kuriem ir ierobežota lemtspējas, tiesību aizsardzības ietvaru un atbilstoši mainītu vai pilnveido praksi.     
	S. Olsena Dr.iur., MD
	Nav ņemts vērā. Plāns ir vērsts uz psihiskās veselības aprūpes pakalpojumu organizēšanas uzlabošanu. Ņemot vērā, ka izstrādātais Plāns ir paredzēts trīs gadiem (vidēja termiņā plānošanas dokuments), izteiktā priekšlikuma ieviešanai būs nepieciešams ilgāks laika periods (t.sk. diskusijas ar jomas ekspertiem t.sk. profesionālajām asociācijām, ārstniecības iestādēm). Apzinoties cilvēktiesībās balstītas pieejas cilvēku ar garīga rakstura traucējumiem aizsardzības psihiskās veselības aprūpes jomā nozīmīgumu, šī priekšlikuma īstenošana ir paredzēts iekļaut nākamajā plānošanas dokumentā psihiskās veselības jomā.

	58. 
	Plānā atsevišķi ir jāietver pasākumi, kas psihiskās veselības aprūpē mazinātu nepamatotu pacientu brīvības un ķermeņa neaizskaramības tiesību ierobežošanu un piespiešanu (angl. coercion).
	S. Olsena Dr.iur., MD
	Nav ņemts vērā. Plāns ir vērsts uz psihiskās veselības aprūpes pakalpojumu organizēšanas uzlabošanu. Ņemot vērā, ka izstrādātais Plāns ir paredzēts trīs gadiem (vidēja termiņā plānošanas dokuments), izteiktā priekšlikuma ieviešanai būs nepieciešams ilgāks laika periods (t.sk. diskusijas ar jomas ekspertiem t.sk. profesionālajām asociācijām, ārstniecības iestādēm). Apzinoties cilvēktiesībās balstītas pieejas cilvēku ar garīga rakstura traucējumiem aizsardzības psihiskās veselības aprūpes jomā nozīmīgumu, šī priekšlikuma īstenošana ir paredzēts iekļaut nākamajā plānošanas dokumentā psihiskās veselības jomā.

	59. 
	Plānā ir jāparedz pasākumi, kas tieši mērķēti piespiedu ārstēšanas piemērošanas ierobežošanai un brīvprātīgas ārstēšanas veicināšanai. Pirmkārt, ir jāparedz, ka katra slimnīca apkopo un monitorē datus par piespiedu ievietošanas un piespiedu ārstēšanas (formālas un neformālas piespiešanas veidā) piemērošanu. Otrkārt, ir jāparedz, ka slimnīcas dokumentē ne tikai piespiedu gadījumu skaitu, bet arī to iemeslus, sevišķu uzmanību pievēršot lemtspējā ierobežotu pacientu, nepilngadīgu pacientu un pacientu ieslodzījuma vietās situācijai. Treškārt, plānā ir jāparedz, ka šie dati tiek apkopoti un analizēti gan slimnīcu ietvaros, gan centralizēti. Mērķtiecīga datu par piespiedu ierobežošanu psihiatrijā reģistrēšana, apkopošana un analīze ir svarīga un nepieciešama, lai tālāk plānotu piespiešanas mazināšanas pasākumus.   

	S. Olsena Dr.iur., MD
	Nav ņemts vērā. Plāna pasākumi paredz pilnveidot Veselības informācijas sistēmā iekļaujamo  informāciju kartē pacientam ar psihiskiem un uzvedības traucējumiem. Šāda pasākuma īstenošanas rezultātā būs pieejama moderna datu bāze, kas apkopos izmeklējumu statistiku un ļauj izsekot pacientam dinamikā, t.sk., uzlabot sniegto veselības aprūpes pakalpojumu kvalitāti.  Pēctecīgi pēc augstāk minētā pasākuma, tiks īstenoti pasākumi, kas uzlabos datu apstrādi un analīzi katrā ārstniecības iestādē, kas sniedz stacionāros psihiskās veselības aprūpes pakalpojumus. 

	60. 
	Vienlaikus ir jāanalizē Latvijas un citu valstu pieredze piespiedu ārstēšanas izskaušanā un brīvprātīgo/alternatīvo ārstēšanas metožu ieviešanā. Ir zināmas piemērotas metodes, kas ļauj piespiedu ārstēšanu aizstāt ar brīvprātīgu ārstēšanu un tā sasniegt gan labākus ārstēšanas rezultātus, gan mazināt cilvēktiesību pārkāpumu iespēju. Metodes brīvprātīgas ārstēšanas veicināšanai ir apkopojusi EP Bioētikas komiteja.[footnoteRef:1] Plānā jāparedz šo metožu analīze un Latvijai piemērotu metožu ieviešana Latvijas ārstniecības iestāžu un sociālās aprūpes iestāžu praksē, vienlaikus nodrošinot personāla apmācību. Lai šo priekšlikumu īstenot, mēs kā LU piedāvājam Veselības ministrijai sadarbību. Piemēram, 2023.gada novembrī mēs sadarbībā ar Eiropas Padomi Latvijas prezidentūras EP ietvaros rīkosim konferenci, kurā tiks analizētas iespējas mazināt cilvēktiesību pārkāpumus un piespiešanu psihiatrijā. Konference piedāvās iespēju apkopot labas prakses piemērus un stratēģijas, kas būs noderīgas arī tālāku risinājumu īstenošanai Latvijā.   [1:  CoE. Compendium of good practices to promote voluntary measures in the field of mental healthcare https://www.coe.int/en/web/bioethics/compendium-of-good-practices-in-mental-healthcare] 

	S. Olsena Dr.iur., MD
	Ņemts vērā. Veselības ministrijas pārstāvji izsaka ieinteresētību piedalīties minētajā konferencē, lai iepazītos ar apkopot labas prakses piemērus un stratēģijas, kas būs noderīgas arī tālāku risinājumu īstenošanai Latvijā un to iekļaušanu turpmākajos plānošanas dokumentos psihiskās veselības jomā. 


	61. 
	Plāna projektā ir paredzēts veicināt izpratni par psihiskās veselības un uzvedības traucējumiem iekšlietu un tieslietu jomas speciālistiem, kas strādā ar piespiedu normu piemērošanu personām ar psihiskās veselības traucējumiem. No plāna kopumā un no paredzēto aktivitāšu plāna 6.4. un 6.5. punktā ietvertā pirmšķietami var secināt, ka plānotās speciālistu apmācības nav mērķētas uz cilvēku ar garīga rakstura traucējumiem cilvēktiesību aizsardzības prasību ievērošanas pilnveidošanu. Nedomājam, ka iekšlietu vai tieslietu speciālistiem būtu jāpārzina psihisko traucējumu diagnostikas un ārstēšanas jautājumi. Tāpēc būtu svarīgi šajā daļā mainīt uzdevumu un norādīt, ka iekšlietu un tieslietu speciālistiem tiks nodrošinātas apmācības cilvēku ar garīga rakstura traucējumiem tiesību un interešu aizsardzības jautājumos, iekļaujot šajā apmācībā zināšanu un prasmju veidošanu par garīgo traucējumu izpausmēm un pierādījumos balstītām iespējām tos mazināt un kontrolēt. Šajā daļā svarīgi ir iekļaut apmācību attiecībā uz pasākumiem, kas jāveic, lai nodrošinātu cilvēku ar garīga rakstura traucējumiem tiesību aizsardzību gadījumos, ja tiem tiek piemēroti kādi tiesību aktos paredzēti cilvēktiesību ierobežošanas pasākumi, piemēram, aizturēšana vai ievietošana ārstniecības iestādē piespiedu kārtā.
	S. Olsena Dr.iur., MD
	Nav ņemts vērā. Iekšlietu un Tieslietu ministrija atzīmēja, ka šī pasākuma īstenošanai papildu finansējums nav paredzēts. Līdz ar to šie Plāna punkti netiks iekļauti Plāna gala redakcijā.

	62. 
	Plānā ir jāietver uzdevums uzlabot tiesu procesu ietvaros veikto tiesu psihiatrisko ekspertīžu un sastādīto atzinumu kvalitāti, ieviešot vienotu  ekspertējamās personas sabiedriskās bīstamības pamatojumu, MRPL nozīmēšanas pamatojumu un to saturu, norādot, kā konkrēti minētie pasākumi novērsīs sabiedriski bīstamā/kaitīgā nodarījuma atkārtošanos nākotnē.
	S. Olsena Dr.iur., MD
	Nav ņemts vērā. Plāns ir vērsts uz psihiskās veselības aprūpes pakalpojumu organizēšanas uzlabošanu. Ņemot vērā, ka izstrādātais Plāns ir paredzēts trīs gadiem (vidēja termiņā plānošanas dokuments), izteiktā priekšlikuma ieviešanai būs nepieciešams ilgāks laika periods (t.sk. diskusijas ar jomas ekspertiem t.sk. profesionālajām asociācijām, ārstniecības iestādēm). Apzinoties šī priekšlikuma nozīmīgumu, tā īstenošanu ir paredzēts iekļaut nākamajā plānošanas dokumentā psihiskās veselības jomā, pirms tam organizējot diskusijas ar jomas ekspertiem.

	63. 
	Zināms, ka ir garas rindas pie bērnu psihiatriem. Tās varētu  mazināt, ja noteiktu, ka ārstēšanas pasākumus veic ikviens psihiatrs un ārsta-psihoterapeits, ne tikai bērnu psihiatri. Tam gan ir nepieciešams ārstu atalgojuma par darbu ar nepilngadīgajiem palielinājums un profesionālo kompetenču pilnveide. 

	S. Olsena Dr.iur., MD
	Nav ņemts vērā. Lai uzlabotu bērnu psihiatrijas pakalpojumu pieejamību, kopš 2019.gada bērnu psihiatra apakšspecialitāte pārveidota par ārsta pamatspecialitāti, tādējādi saīsinot specialitātes iegūšanas laiku līdz 4 gadiem un veicinot ātrāku jauno speciālistu ienākšanu darba tirgū. Savukārt, jau šobrīd Noteikumi Nr.555 paredz, ka ārsts psihoterapeits var iesaistīties valsts apmaksāto pakalpojumu sniegšanā t.sk. bērniem multiprofesionālās komandas darba ietvaros, vai arī sniedzot ambulatorās konsultācijas ar ģimenes ārsta nosūtījumu. Jāatzīmē, ka ārstu -psihoterapeitu atsaucība sniegt valsts apmaksātos pakalpojumus ir zema. Vienlaikus vēršam uzmanību, ka Plāns paredz izvērtēt ārstu psihoterapeitu lomu valsts apmaksātajā psihiskās veselības aprūpes sistēmā.

	64. 
	Plānā iztrūkst pasākumi pilnvērtīgai vecāku iesaistei ārstniecības plānošanā un lēmumu pieņemšanā. Nav pietiekami norādīt tikai uz komunikāciju. Tāpēc iesakām papildināt plānu ar šajā aspektā.
	S. Olsena Dr.iur., MD
	Nav ņemts vērā. Veselības ministrija piekrīt, ka pacienta tuvinieku iesaistīšana ārstniecības procesā ir ļoti nozīmīga un tā ietekmē arī ārstēšanas efektivitāti. Tāpēc pilotprojekta ietvaros tiks pilnveidota pāreja no bērnu profila ārstniecības iestādes uz pieaugušo ārstniecības iestādi pacientiem ar ilgstošiem psihiskās veselības traucējumiem. Šīs aktivitātes laikā būtiska loma tiks pievērsta tuvinieku izglītošanai un iesaistīšanai lēmumu pieņemšanas procesā kopā multidisciplināro komandu.

	65. `
	Plānā jāparedz šīs problēmas risinājumi, piemēram, ir sistemātiski jāvērtē senioru novēršamo hospitalizāciju iemesli, jāievieš pasākumi, lai nevajadzīgu hospitalizāciju mazinātu, bet vienlaikus aizstātu to ar citiem veselības aprūpes risinājumiem.
	S. Olsena Dr.iur., MD
	Nav ņemts vērā. Plāns paredz mērķtiecīgu ambulatoro psihiskās veselības aprūpes centru darbības kapacitātes stiprināšanu un kvalitātes uzlabošanu. Vienlaikus Plānā aktivitātes paredz sadarbības uzlabošanu starp speciālistiem (psihiatrs/neirologs) neirodeģeneratīvo slimību un demenču pacientu ārstniecības jomā. Tāpat arī plānots turpināt pilnveidot hronisko pacientu dinamisko novērošanu primārās veselības aprūpes līmenī. Augstāk minēto pasākumu rezultātā, stiprinot ambulatoro psihiskās veselības aprūpes jomu, ir sagaidāms zemāks hospitalizāciju skaits. 

	66. 
	Plāns ir jāpapildina ar pasākumiem tieši senioru pacientu grupai. No veselības aprūpes skatu punkta ir jāplāno pasākumi, kas nodrošinātu, ka pacienti ar demenci, neirodeģeneratīvu saslimšanu vai vaskulāriem kognitīviem traucējumiem saņemt ambulatoru aprūpi, piemēram, ar mobilo brigāžu palīdzību.  
	S. Olsena Dr.iur., MD
	Nav ņemts vērā. Plāns paredz mērķtiecīgu ambulatoro psihiskās veselības aprūpes centru darbības kapacitātes stiprināšanu un kvalitātes uzlabošanu. Vienlaikus Plānā aktivitātes paredz sadarbības uzlabošanu starp speciālistiem (psihiatrs/neirologs) neirodeģeneratīvo slimību un demenču pacientu ārstniecības jomā. Tāpat arī plānots turpināt pilnveidot hronisko pacientu dinamisko novērošanu primārās veselības aprūpes līmenī. Attiecībā uz mobilo komandu ieviešanu, Plāns paredz ieviest mobilās komandas pacientiem ar noteiktiem hroniskiem psihiskās veselības aprūpes traucējumiem.

	67. 
	Plānā lielā mērā trūkst kritēriji, kas būtu jāievēro vai jāsasniedz, lai plānā norādītie psihiskās veselības aprūpes pakalpojumi būtu produktīvi un kvalitatīvi. Plāna projektā ir norādīts, ka tiek plānota kvalitātes kritēriju izstrāde. Nav saprotams pamats šādam priekšlikumam un to nav iespējams izpildīt gan tādēļ, ka Latvijā kritēriju izstrādes procesam nav pietiekamas zinātniskās kapacitātes, kā arī tādēļ, ka izstrāde prasa ilgu laiku. Kvalitātes kritēriji Latvijas psihoneiroloģiskās slimnīcās nav jāizstrādā, bet ir jāievieš tie kritēriji, kas ir labi zināmi un tiek izmantoti citās valstīs. Plānā, tā 4.1. punktā, ir jāparedz, ka ir jāapkopo zinātniskie dati par pakalpojumu kvalitātes mērīšana psihiskās veselības aprūpē, tie ir jāizvērtē un jāievieš praksē Latvijas ārstniecības iestādēs.
	S. Olsena Dr.iur., MD
	Nav ņemts vērā. Plāna projektā tiek plānots divu metodisko centru izveide ar papildu cilvēkresursu piesaisti. Metodisko darba centru kompetencē arī būs jaunu pakalpojumu programmu izveidē un kvalitātes kritēriju priekšizpētes, izpētes, izstrādes un ieviešanas jomā. Veselības ministrija piekrīt, ka literatūrā ir aprakstīti ļoti daudzi kvalitātes kritēriji psihiskās veselības jomā, tomēr katrai valstij un veselības aprūpes sistēmai ir savas specifiskas iezīmes. Līdz ar to ir nepieciešams, lai jomas eksperti balstoties uz pierādījumiem balstītu literatūru un datu analīzi,  sniedz savu viedokli par konkrētu kritēriju ieviešanu ārstniecības iestādēs. 

	68. 
	Plāns ir jāpapildina ar pacientu drošības nodaļu. Tajā ir jāatspoguļo pasākumi, kas tiks ieviesti vai uzlaboti laikā līdz 2025. gadam. 

	S. Olsena Dr.iur., MD
	Daļēji ņemts vērā. Izstrādātais Plāns ir vērsts uz psihiskās veselības aprūpes pakalpojumu organizēšanas uzlabošanu. Vienlaikus apzinoties pacientu drošības jautājuma nozīmīgumu, šis tēma tiks aprakstīta pie Plāna aprakstošajā daļā tiks atspoguļots šis jautājums.

	69. 
	Latvijā plaši ir izplatīta polifarmācija, kas rada būtiskus riskus pacientu veselībai un drošībai. Tāpēc ir jāplāno pasākumi kā mazināt polifarmācijas problēmu. Ir jāplāno pasākumi farmakoloģiskās drošības uzlabošanai, piemēram, jānodrošina klīniskā farmaceita darba vieta psihiatriskās  ārstniecības iestādēs.
	S. Olsena Dr.iur., MD
	Nav ņemts vērā. Ņemot vērā, ka izstrādātais Plāns ir paredzēts trīs gadiem (vidēja termiņā plānošanas dokuments), izteiktā priekšlikuma ieviešanai būs nepieciešams ilgāks laika periods un papildu resursu piesaiste, kā arī  diskusijas ar jomas ekspertiem t.sk. profesionālajām asociācijām, ārstniecības iestādēm. Apzinoties jautājuma nozīmīgumu šis priekšlikums tiks ņemts vērā izstrādājot nākamo  plānošanas dokumentu psihiskās veselības jomā.

	70. 
	Latvijā ir daudz pacientu, kas saņem polifarmāciju, cieš no  šizofrēnijas, bipolaritātes, rezistentās depresijas un citām psihisko saslimšanu formām, atkarībām duālo diagnožu ietvaros. Šīm pacientu grupām plānā ir jāparedz mērķēta palīdzība. Tai jāietver iespēja pacientam saņemt konsultāciju pie augstākas klases speciālista psihofarmakoterapijā vai pie psihiatru konsīlija. Ir jāievieš medikamentu koncentrācijas noteikšana (asinīs) un regulāra kontrole, kā arī citi medikamentu toksicitātes risku mazināšanas pasākumi. Būtu jāmaina pieeja medikamentu lietošana off-label, proti, to nedrīkstētu novērtēt kā neatbilstība ārstēšanas standartam tikai tāpēc, ka medikaments nav iekļaut attiecīgās patoloģijas klīniskajā algoritmā.  
	S. Olsena Dr.iur., MD
	Nav ņemts vērā. Plānā ir iekļauti mērķtiecīgi pasākumi gan terapeitiski rezistentās depresijas ārstēšanas uzlabošanas jomā, gan arī medikamentozās un nemedikamentozās (t.sk. sabiedrībā balstīta pakalpojuma ieviešana) terapijas pieejamības uzlabošanas jomā pacientiem ar šizofrēniju. Vienlaikus, Plāna pasākumi paredz telemedicīnas tehnoloģiju pielietošanas paplašināšanu t.sk. konsīliju nodrošināšanā. Attiecībā uz priekšlikumu par regulāru medikamentu efektivitātes kontroli, atkārtoti vēršam uzmanību, ka Plāna pasākumi tika izstrādāti trīs gadiem atbilstoši potenciāliem pieejamajiem resursiem (finansiāliem un cilvēkresursiem). Apzinoties jautājuma nozīmīgumu šis priekšlikums tiks ņemts vērā izstrādājot nākamo  plānošanas dokumentu psihiskās veselības jomā.

	71. 
	Ir jāparedz pasākumi, kas ir obligāti veicami, lai kontrolētu psihiatrijā izmantojamo zāļu būtiskās blaknes un tā pasargātu pacientus. Ir jāapmāca personāls medikamentu blakņu atpazīšanai un ziņošanai. Šādu norādīto pasākumu plānošana un īstenošana dotu būtisku ieguldījumu ne tikai pacientu drošībā, bet tai būtu arī finansiāls rezultāts - netiktu nevajadzīgi un neefektīvi tērēti līdzekļi valsts apmaksātiem medikamentiem.
	S. Olsena Dr.iur., MD
	Nav ņemts vērā. Informējam, ka jau šobrīd ārstu psihiatru/bērnu psihiatru  un garīgās aprūpes māsu kompetencē ir medikamentu blakņu atpazīšana un ziņošana. Vienlaikus, lai pilnveidotu kvalitatīvas un vienotas sistemātiskas pieeju par zāļu blakņu atpazīšanā un ziņošanu, ir nepieciešamas papildus diskusijas ar jomas speciālistiem par nepieciešamajiem izglītojošiem pasākumiem ārstniecības iestādēs, kas nodrošina psihiskās veselības aprūpes pakalpojumus. Apzinoties jautājuma nozīmīgumu šis priekšlikums tiks ņemts vērā, izstrādājot nākamo  plānošanas dokumentu psihiskās veselības jomā.

	72. 
	Plānā nav ietverti pasākumi, kas nepieciešami, lai mazinātu pacientu paškaitējumu un suicīdu risku ārstniecības iestādēs. Šādi pasākumi plānā ir jāietver. Ir jāparedz, ka slimnīcās tiek ieviesta sistēmiska pacienta nevēlamo notikumu uzskaite (kodēšana) un ziņojumu sniegšana par blaknēm, arī neiroleptiskajām, traumām, paškaitējumu un starp pacientiem notikušu agresiju, par aspirācijas pneimonijas un sirdsdarbības traucējumu gadījumiem, par nelaimes gadījumiem un darba traumām mediķiem. 
	S. Olsena Dr.iur., MD
	Nav ņemts vērā. Plāna pasākumi tika izstrādāti trīs gadiem atbilstoši potenciāliem pieejamajiem resursiem (finansiāliem un cilvēkresursiem). Apzinoties jautājuma nozīmīgumu šis priekšlikums tiks ņemts vērā, izstrādājot nākamo  plānošanas dokumentu psihiskās veselības jomā.

	73. 
	Lai uzlabotu pacientu un personāla drošību – plānā ir jāparedz piemēroti pasākumi. To vidū, ir jāplāno ārstniecības iestāžu iekšējās ziņošanas un mācību sistēmas par nevēlamiem notikumiem (saskaņā ar ES Padomes ieteikumiem par pacientu drošību 2009/c 151/012, EP rezolūciju par drošāku veselības aprūpi 2014/2207) ieviešana katrā slimnīcā. Ir jāplāno kā uzlabot ārstniecības personu zināšanas un prasmes drošības jomā. Personāls jāapmāca drošības risku novērtēšanā, darba drošībā tieši psihiatrijā, brīvprātīgas ārstēšanas veicināšanā, deeskalācijas tehnikās, rīcībai nelaimes gadījumos. Ir jāparedz, ka nelaimes un kaitējuma nodarīšanas gadījumi psihiatrijā tiek korekti vērtēti (arī attiecībā seku smagumu personai).
	S. Olsena Dr.iur., MD
	Plāna pasākumi tika izstrādāti trīs gadiem atbilstoši potenciāliem pieejamajiem resursiem (finansiāliem un cilvēkresursiem). Apzinoties jautājuma nozīmīgumu šis priekšlikums tiks ņemts vērā, izstrādājot nākamo  plānošanas dokumentu psihiskās veselības jomā.

	74. 
	Mēs ierosinām plānot izmantot zināmos rīkus, piemēram, SAD PERSONS rīku, kuru izmanto gan pieaugušajiem, gan pusaudžiem. Iesakām plānā paredzēt šī un citu PVO piedāvāto vērtēšanas instrumentu[footnoteRef:2] izmantošanu. Lai tad būtu izdarāms, zināmie vērtēšanas rīki ir jātulko latviski un jāadaptē lietošanai. Šāds risinājums būtu arī ekonomiski ievērojami lētāks un efektīvāks salīdzinājumā ar jaunas skalas izstrādi un validēšanu. [2:  WHO mājas lapā ir norādīti zinātniski pamatoti resursiem, arī somatiskā profila slimnīcām. ] 


	S. Olsena Dr.iur., MD
	Nav ņemts vērā. Kā sabiedriskās apspriedes laikā tika minēts, Plāna ietvaros ir paredzēts divu metodisko centru izveide, kuru darbā tiks piesaistīti jomas eksperti. Konkrētā rīka izvēle būs metodiskā darba centra ekspertu kompetencē, balstoties uz zinātnisko literatūru. 

	75. 
	Pamatoti ir plānot pasākumus, kas mērķēti mirstības no pašnāvībām samazināšanai. Tomēr plānā ietvertais daļā ir vērtējams kritiski. Mūsu ieskatā nav nepieciešams slimnīcu pacientus pakļaut tādām nevajadzīgām medicīniskām intervencēm kā pilotprojektiem un nemērķētiem pētījumiem. Lai apgalvotu, ka skrīninga ieviešana slimnīcu pacientiem samazinās mirstību no pašnāvībām, ir jābūt datiem, ka mirušie īsi pirms nāves ir kontaktējuši ar veselības aprūpes darbiniekiem. Cik mums zināms, Latvijā tādu datu nav. Tāpēc iesakām vispirms savākt un izanalizēt datus par notikušajiem suicīda gadījumiem, konkrēti, plānā paredzēt, ka tiek veikts pabeigto suicīdu audits (līdzīgi kā tas tika darīts ar mātes mirstības jautājumā).  Iesakām secīgi vērtēt kādā veidā pabeigtie suicīdi varētu tikt novērsti ar veselības aprūpes resursiem, kurā brīdī un kādā veidā iespējama palīdzība. Secīgi iesakām plānot konstatēto risku mazināšanas pasākumus, proti,  izstrādāt uz mērķa populāciju orientētu pasākumu plānu.

	S. Olsena Dr.iur., MD
	Nav ņemts vērā. Plānā pilotprojektu iekļaušanas mērķis ir ieviest konkrētu pakalpojumu programmu ārstniecības iestādē, lai izvērtētu tās efektivitāti un nepieciešamās izmaiņas, lai nodrošinātu efektīvu un uz pacientu vērstu pakalpojuma programmu, pirms tās ieviešanas vairākās ārstniecības iestādēs. 
Attiecībā uz vienotas pašnāvības riska novērtēšanas skalas ieviešanu, vēršam uzmanību, ka tās mērķis ir savlaicīgi identificēt un nodrošināt atbilstošu palīdzību stacionārās ārstniecības iestādes uzņemšanas nodaļā, nevis veikt skrīningu. 

	76. 
	Kritiski ir vērtējams plānā, rīcības virziena 2.6.. norādītais priekšlikums izveidot mobilās psihiatriskās komandas psihiatrisko pacientu aprūpei mājās. Plānā ir paredzēts sniegt psihiatrisko aprūpi mājās sabiedriski bīstamām personām ar psihiskiem traucējumiem. Priekšlikums ir īsta novitāte Latvijas psihiatrijā.  Līdz šim psihiatri reti ir veikuši mājas vizītes, Latvijā piespiedu ārstēšanas pasākumi mājas apstākļos netiek ne paredzēti, ne īstenoti un nav arī tiesiski regulēti (tie var radīt cilvēka pašnoteikšanās, privātuma un citu tiesību aizskāruma riskus).  Psihiatrijas māsas Latvijā nav veikušas mājas vizītes vismaz 20 gadus, māsām nav zināšanu un prasmju šāda veida speciālas aprūpes nodrošināšanai. Plānā nav pamatots, kāpēc piespiedu ārstējamiem ir nepieciešama mājas aprūpe - vai tāpēc, ka viņiem piemīt pārvietošanas grūtības vai ir kādi citi iemesli. Plānā nav norādīts kāpēc veselības aprūpes pakalpojumi nav pieejami personām, kurām nozīmēts ambulatorisks MRPL, kāpēc to pieejamība būtu jāuzlabo, veicot multidisciplinārās komandas izbraukumus uz mājām. Zināms, ka mājas vizītes ir dārgs veselības aprūpes pakalpojums. Šāda pieeja lieki tērēs jau tā maz pieejamos psihiatrijas speciālistu resursus. Ja persona nevēlas apmeklēt psihiatru ambulatori vai atsakās no ārstēšanas, ārstu pienākums ir ievērot personas autonomiju. Atteikšanās no ārstēšanas nav tiesisks pamats, lai ārsts brauktu pie pacienta mājas vizītē pret viņa gribu. Ja tiek konstatēta bīstamību, tad ir nevis jāorganizē mājas vizīte, bet jārīkojas likumā paredzētā kārtā, lai bīstamības iespēju mazinātu. Savukārt, ja persona ir tik vārga, ka nespēj apmeklēt psihiatru ambulatori, ārstam būtu atkārtoti jāvērtē sabiedriskā bīstamība un jāinformē tiesa par veselības stāvokļa izmaiņām. Tiesai būtu jālemj par piespiedu līdzekļa pamatotību un nepieciešamību. Ja pacients nespēj pie ārsta nokļūt kādu objektīvu ierobežojumu dēļ, piemēram, nav piemērots sabiedriskais transports, tad šāda pacienta nogādāšanai pie ārsta būtu jāiesaista pašvaldība, saskaņā ar likumā noteikts pienākumu nodrošināt veselības aprūpes pieejamību. Piedāvājot dalību pilotprojektā personām, kurām ir tiesa noteikusi MRPL, ir jābūt gan labam ētiskam pamatojumam, gan pakalpojumam jābūt personām drošam un kvalitatīvam. No publicētā plāna secināms, ka šī pilotprojekta mērķa auditorija nav definēta, tāpēc iespējams paredzēt personu tiesību aizskāruma risku, ja šāds projekts tiktu īstenots.   
	S. Olsena Dr.iur., MD
	Ņemts vērā.

	77. 
	Lai nodrošinātu ārstēšanas nepārtrauktību personām ar smagām psihiskām saslimšanām,  plānā ir jāparedz, ka stacionāros tiek ieviesta t.s. labās izrakstīšanas prakse: laikus pirms pacienta izrakstīšanas no stacionāra, ārstam būtu jāizvērtē pacienta lemtspēja un spējas rūpēties par sevi, tajā skaitā turpināt ārstēšanos, kā arī nepieciešamību pēc atbalsta ieteicamā ārstēšanas un rehabilitācijas plāna īstenošanai ambulatori. Ja nepieciešams, ārstam būtu jāiesaista sociālo darbinieku, pacienta pārstāvjus vai atbalsta personu, kas palīdzību varētu nodrošināt.     
	S. Olsena Dr.iur., MD
	Nav ņemts vērā. Veselības ministrija piekrīt, pakalpojuma pēctecībai ir ļoti liela nozīme. Tāpēc Plānā ir iekļauti pasākumi, kas paredz jaunu pakalpojumu programmu izveidi (agrīnās intervences programmas pacientiem ar autiskā spektra traucējumiem, agrīnās intervences programma pacientiem ar šizofŗēniju, ēšanas traucējumu programma), kas sevī ietver pēctecīgu ambulatoro pakalpojuma nodrošināšanu pēc izrakstīšanās no stacionārās ārstniecības iestādēs, papildus iesaistot dažādus speciālistus- sociālais darbinieks, speciālais pedagogs, nodarbinātības speciālists.

	78. 
	Plānā ir jāiekļauj pasākumi ieslodzīto psihiskās veselības aprūpes uzlabošanai
	S. Olsena Dr.iur., MD
	Nav ņemts vērā. Veselības ministrija lūdz sniegt sniegt konkrētus priekšlikumus par nepieciešamajiem pasākumiem. 

	79. 
	Plānā, līdzīgi kā to norāda PVO , ir jāietver uzdevums izveidot daudznozaru partnerību, kuras ietvarā organizētu un koordinētu visaptverošu garīgās veselības aizsardzības sistēmu un psihiskās veselības aprūpi. Ir jāparedz iesaistīt veselības, izglītības, nodarbinātības, tieslietu un sociālas jomas valsts un pašvaldību iestādes un speciālistus, ir nepieciešama arī privātā sektora, piemēram, speciālistu profesionālo biedrību, iesaiste.
	S. Olsena Dr.iur., MD
	Nav ņemts vērā. Plāna pasākumi tika izstrādāti trīs gadiem atbilstoši potenciāliem pieejamajiem resursiem (finansiāliem un cilvēkresursiem). Veselības ministrija vērš uzmanību, ka Plāna izstrādes sākuma posmā tika piesaistīti psihiskās veselības jomas eksperti, sadarbībā ar kuriem tika identificēti prioritārie jomas problēmjautājumi un to iespējamie risinājumi. Vienlaikus apzinoties starpnozaru sadarbības nozīmīgumu, priekšlikums par daudznozaru partnerības izveidi , tiks ņemts vērā, izstrādājot nākamo  plānošanas dokumentu psihiskās veselības jomā, izvērtējot nepieciešamos resursus tā īstenošanai.

